CELEX: 31994R1885
Language: el
Date: 1994-07-27 00:00:00
Title: ΚΑΝΟΝΙΣΜΟΣ (ΕΚ) αριθ. 1885/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για τον καθορισμό, για την περίοδο εμπορίας 1994/95, της τιμής προσανατολισμού για τα χονδρά βοοειδή

Avis juridique important

|

31994R1885

ΚΑΝΟΝΙΣΜΟΣ (ΕΚ) αριθ. 1885/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για τον καθορισμό, για την περίοδο εμπορίας 1994/95, της τιμής προσανατολισμού για τα χονδρά βοοειδή  

Επίσημη Εφημερίδα αριθ. L 197 της 30/07/1994 σ. 0029 - 0029

ΚΑΝΟΝΙΣΜΟΣ (ΕΚ) αριθ. 1885/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για τον καθορισμό, για την περίοδο εμπορίας 1994/95, της τιμής προσανατολισμού για τα χονδρά βοοειδήΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), και ιδίως το άρθρο 3 παράγραφος 3,  την πρόταση της Επιτροπής (2),  Εκτιμώντας:  ότι, κατά τον καθορισμό της τιμής προσανατολισμού για τα χονδρά βοοειδή, πρέπει να ληφθούν υπόψη οι στόχοι της κοινής γεωργικής πολιτικής που επιδιώκει μεταξύ άλλων την εξασφάλιση δικαίου βιοτικού επιπέδου στο γεωργικό πληθυσμό, την ασφάλεια του  εφοδιασμού και την εξασφάλιση λογικών τιμών στους καταναλωτές- ότι η τιμή προσανατολισμού πρέπει να καθορίζεται με τα κριτήρια που προβλέπονται στο άρθρο 3 παράγραφος 2 του κανονισμού (ΕΟΚ) αριθ. 805/68,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Για την περίοδο εμπορίας 1994/95, η τιμή προσανατολισμού για τα χονδρά βοοειδή καθορίζεται από την 1η Αυγούστου 1994, σε 197,42 Ecu/100 kg ζωντανού βάρους.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1994.  Για το Συμβούλιο Ο Πρόεδρος Th. WAIGEL  (1) ΕΕ αριθ. L 148 της 28. 6. 1968, σ. 24. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1884/94 (βλέπε σελίδα 27 της παρούσας Επίσημης Εφημερίδας).  (2) ΕΕ αριθ. C 83 της 19. 3. 1994, σ. 38.